text: 高忠臨津里人。嘉靖時期的御馬監掌印太監、司禮監秉筆太監。生平.弘治九年，出生。正德二年，被選入宮廷。正德八年，侍奉乾清宮。嘉靖二年，賞賜冠帽。嘉靖三年，晉升御馬監右監丞。嘉靖四年，為御馬監僉押管事。嘉靖六年，晉升御馬監右少監，不久，晉升御馬監太監，賜蟒衣。嘉靖七年，奉命掌神機營、效勇營等事務，賜玉帶，內府乘馬，兼提督上林苑監。冬，奉命掌宮內牌子事務，隨朝請劍提督待詔房。嘉靖九年，賞賜銀五兩，紵絲一表裡。嘉靖十年，賞賜祿米歲三十六石。嘉靖十一年，改任內官監太監掌監事務。當時，建四郊九廟、玄極寶殿、大高玄殿、皇穹宇、皇史宬、壇神祇壇、永禧仙宮、慈寧宮、慈慶宮、毓德宮、啟祥宮等十二宮及修葺七陵，皆屬他負責的事務。工程完成後，賜坐、蟒衣三件，加祿米十二石。9月，命乾清宮掌事，提督兩司房並茶膳房、牲口房。嘉靖十四年，賞賜銀八十兩，紵絲六表裡，加祿米二十四石。嘉靖十五年，賞賜蟒衣三件。冬，加祿米二十四石，又賞賜大紅金彩鬥牛圓領蟒衣六表裡。嘉靖十八年，祭祀天壽山，嘉靖帝書金字褒異者三：“一曰天機忠敬，一曰精勤而慎，一曰謹齋。”又特降旨，褒獎賜銀百兩，彩段十表裡，加祿米二十四石。嘉靖二十二年，奉命提督十二團營兼掌御馬監印及提督勇士四衛營。嘉靖二十三年，奉命總督內西教場操練及都知監帶刀。嘉靖二十四年，奉命提督西苑農事及恆裕倉。嘉靖三十一年， 奉命選二王妃。嘉靖三十二年，奉命提督禮儀房。嘉靖三十四年，奉命選兩都尉。嘉靖四十年，奉命兼掌惜薪司印，提督聖濟殿並西直房。嘉靖四十三年，改任司禮監太監僉押管事，賜銀三百兩兼提督文華殿，中書御前作兩房司禮政本。不久去世，享年69歲。墓誌銘.明故乾清宮掌事司禮監太監高公墓誌銘賜進士及第、光祿大夫、柱國、少師兼太子太師、吏部尚書、武英殿大學士、知制誥典志總裁華亭徐階撰文。賜進士及第、少保兼太子太師、戶部尚書、武英殿大學士、知制誥典志總裁慈溪袁煒書丹。特進光祿大夫、柱國、太師兼太子太師、成國公、後軍都督府掌府事懷遠朱希忠篆蓋。公諱忠，字廷顯，別號進齋，世居順天府霸州之臨津裡。自其大父英而上，鹹以善稱。英生俊，娶範氏，生子六人，公其季也。正德二年，以選入內庭。八年，選直 乾清宮。皇上之登極，合諸近侍加選擇焉。公長身玉立，進止有儀，褒然在舉首。嘉靖二年，遂賜冠帽。三年，遷御馬監右監丞。四年，命本監僉押管事。六年，遷右少監，尋遷本監太監，賜蟒衣。公性素敬畏，及既通顯，益自檢飭，上察知之。七年，命掌神機、效勇等營務，賜玉帶，內府乘馬，兼提督上林苑監。其冬，命掌宮內牌子事，隨朝請劍提督待詔房。九年，上錄公勤慎，賜銀五兩，紵絲一表裡。明年，賜祿米歲三十六石。十一年，改內官監太監掌監事。當是時，上方建四郊九 廟、玄極寶殿、大高玄殿、皇穹宇、皇史宬、壇神祇壇、永禧仙宮、慈寧、慈慶、毓德、啟祥等十二宮及修葺七陵，皆屬公董其役。既成，賜坐蟒衣三件，加祿米十二石。九月，命乾清宮掌事，提督兩司房並茶膳、牲口房。十四年，賜銀八十兩，紵絲六表裡，加祿米二十四石。十五年，賜蟒衣三件。其冬，加祿米二十四石，又賜大紅金彩鬥牛圓領蟒衣六表裡。十八年，數從祀天壽山。已，又從幸承，勞績獨著，上書金字褒異者三：“一曰天機忠敬，一曰精勤而慎，一曰謹齋。”又特降旨，褒以日夜勤慎，起止有節，賜銀百兩，彩段十表裡，加祿米二十四石。二十二年，加命提督十二團營兼掌御馬監印及提督勇士四衛營。二十三年，上命總督內西教場操練及都知監帶刀。二十四年，命提督西苑農事及恆裕倉。三十一年， 命選二王妃。三十二年，命提督禮儀房。三十四年，連命選兩都尉。四十年，命兼掌惜薪司印，提督聖濟殿並西直房。四十三年，改司禮監太監僉押管事，賜銀三百兩兼提督文華殿，中書御前作兩房司禮政本也，中外鹹冀。公以其敬畏之心，光輔聖主約諸司而歸之法。未幾，忽眩仆地，遂不起，甲子六月八日也。距生弘治丙辰 閏三月二十三日，享年六十九。於是，公名下內官監左監丞張君宏，以訃聞上檢。故事，特加祭一罈，命工部營葬建享堂、碑亭，賜額曰勸勤。總賜諭祭者凡五次焉。且賜張君告令經紀公後事，張君多讀書，外靜而內朗，公前後歷掌諸監，能修舉其識業，又於文武百司毅然，不以私幹者，其規畫厓翊皆出於君。士大夫以是尤多，公之知人善任焉。公兄恕，以公貴，歷官錦衣衛管衛事、後軍都督府右都督。贈公祖若考皆榮祿大夫，祖妣若妣皆夫人。侄二：長鵬，蔭錦衣衛管衛事指揮使； 次鳳，蔭錦衣衛指揮僉事提督象房。孫男八：長秉彝，錦衣千戶；次秉倫，錦衣署指揮僉事，中己未科武進士，歷升署都指揮僉事，掌浙江都司印；次秉純，錦衣千戶；次秉樸，霸州庠生；次秉元、秉享、秉禮、秉直。曾孫一：允恭。俱幼。張君暨侄鵬鳳，以是年七月初九日葬公阜成關外香山鄉二里溝之原。奉大宗伯石麓李公狀，請予銘墓，予故知公者，不得辭。銘曰：“高氏世德，發於公身。公生俊偉，面儀恂恂。爰以抑畏，受知聖明。歷董大役，兼總禁兵。衣蟒腰玉，朝夕紫宸。遂秉樞機，生卒蒙恩。藏於其家，有燁金文。亭於其墓，有美賜名。公曷致之，曰慎與勤。福非天降，感召惟人。我作銘詞，以勒貞珉。後有觀者，庶幾其興。”
metadata: erhwenkuo/wikipedia-zhtw
metadata: 高忠 (明朝宦官)
metadata: https://zh.wikipedia.org/wiki?curid=6263184